Stormen traff Østlandet i morges - Aftenposten
Stormen traff Østlandet i morges
Oppdatert: 22.des.2013 11:30
Publisert: 22.des.2013 07:30
Springflo førte til at det ble temmelig vått på Lysaker brygge ved 08-tiden søndag.
Kraftig vind, høye bølger og springflo skapte store problemer i Sør-Norge natt til søndag og i morgentimene. Publikum blir bedt om å sjekke båter, biler og annen eiendom
FOTO: Alley, Ned/ NTB Scanpix
Trær har blåst ned over veien en rekke steder i Sør-Norge grunnet den kraftige vinden som feide over landet søndag. Politiet ber trafikantene være spesielt oppmerksomme når de er ute og kjører. FOTO: Alley, Ned/ NTB Scanpix
Fra et juletreutsalg i Ås i Akershus i morgentimene.
Kraftig vind skapte i morgentimene søndag problemer i Sør-Norge. Hovedredningssentralen ber folk om å tjore fast det som tjores kan. smp-stories-top-widget
Ved 09-tiden søndag var det en redningsaksjon på Aker brygge i Oslo sentrum der en flytebrygge hadde kilt seg fast under rampen til Nesodd-båtene.R/S Uni Oslofjord kom raskt til stedet og sleper nå den havererte bryggen til Sjursøya.
Den løpske flytebryggen kunne ha vært farlig for raske båter. Her er det kontroll ved Vollen i Asker.
Ved 10-tiden var det utrykning igjen til Vollen i Asker hvor en flytebrygge var i drift.Travel morgenPå østsiden av Brønnøya utenfor Sandvika har en søppel-lekter slitt seg og har kommet i drift:— Det er ikke folk om bord, men redningsskjøyta Uni Oslofjord er på vei for å forsøke å redde verdier, opplyser Øystein Skogmo ved politiets operasjonssentral i Asker og Bærum politidistrikt litt før klokken 07. Søppellekteren på 25 tonn hang bare i ett landfeste da redningsskjøyta kom til unnsetning.
R/S Uni Oslofjord/ Redningsselskapet
Lysaker Brygge, Kadettangen Sandvika: mye vann som følge av stormflo, ingen umiddelbar fare, meldte politiet på twitter 07.15.Også i Sandefjord står Strandpromedaden delvis under vann, og en restaurant måtte lenses av brannvesenet ved 04-tiden natt til søndag.
— Utløse leteasjonerHovedredningssentralen for Sør-Norge (HRS) ber folk om å sjekke fortøyninger og sørge for at alt vinden kan ta tak i er forsvarlig sikret:— Vi har alt fått melding om flere drivende småbåter. Dette legger beslag på store ressurser om vi må sjekke om det også er en mann-over-bord, situasjon, sier redningsleder Andreas Bull.Det er meldt liten storm, og flere veistrekninger er stengt.Trær sperrer veier i ØstfoldMeteorologisk institutt har varslet full storm i Østfold i morgentimene i dag, og kl. 07.30 kunne politiet fortelle at trær har blåst ned over fylkesvei 22 øst for Degernes, fylkesvei 111, fylkesvei 115 og Kurefjordveien ved Larkollen. Varsler full storm i Østfold -Veitrafikksentralen jobber på spreng for å sende folk til å fjerne trærne. Vi henstiller bilister til å kjøre forsiktig, sier operasjonsleder Terje Marstad ved Østfold politidistrikt.Politiet har fått melding om én bilist som har kjørt inn i et av trærne som har falt over veibanen. Dette skjedde ved Kirkebygda mellom Våler og Skiptvet.Biler under vannI Kragerø i Telemark står flere biler på parkeringsplass ved gamle Tangen verft delvis under vann og at en container var i ferd med å flyte ut på fjorden. Det stigende vannet kan også skade biler som står parkert på parkeringsplass på Øya, melder NTB.Politiet i Telemark ber beboere i Kragerø og andre steder om blant annet å sjekke eiendom, biler og båter i forbindelse med uværet.Vannstanden var i morgentimene 90 centimeter over det normale høyvannsmerket og bølgene kan bli så høye som ni meter. Det er særlig Oslofjorden som er rammet og fylkene Østfold, Vestfold og Telemark.Venter full stormI Skagerrak kan bølgene bli seks til ni meter høye søndag, opplyste meteorologer ifølge det svenske nyhetsbyrået TT.Fergene mellom Larvik-Hirtshals og Sandefjord-Strømstad er innstilt.Nord i Bohuslän på den svenske vestkysten var det sent søndag morgen varslet vind med en hastighet på opp til 25 sekundmeter, det vil si full storm.Fra Göteborg og sørover på kysten ville det neppe blåse like hardt, sa den svenske værvarslerne Jesper Blomster.Lavtrykket som forårsaket uværet var i løpet av søndagen ventet å bevege seg opp over Sør-Norge og Norrland i Nord-Sverige.